ÚRAD VLÁDY SLOVENSKEJ REPUBLIKY
      sekcia vládnej legislatívy	      

                                                                                  		Na rokovanie vlády SR
							          		dňa 24. mája 2006
							          	 	k materiálu č. 9386/2006
				  		      bodu č. 21

STANOVISKO

k návrhu nariadenia vlády Slovenskej republiky o technických požiadavkách na palivové nádrže a zadné ochranné zariadenia motorových vozidiel. 

                                                               I.

Predkladaný návrh nariadenia vlády Slovenskej republiky o technických požiadavkách na palivové nádrže a zadné ochranné zariadenia motorových vozidiel je návrhom právneho predpisu, ktorého prijatie je nevyhnutné pre splnenie záväzkov Slovenskej republiky vyplývajúcich z prístupových zmlúv. Do nášho právneho poriadku sa ním preberá smernica Rady 70/221/EHS z 20. marca 1970 o aproximácii právnych predpisov členských štátov o palivových nádržiach a o zadných ochranných zariadeniach motorových vozidiel v znení smernice Komisie 81/333/EHS, smernice Komisie 97/19/ES v znení Aktu o podmienkach pristúpenia Slovenskej republiky pripojeného k Zmluve o pristúpení k Európskej únii. 
Predkladateľom návrhu zákona je minister dopravy, pôšt a telekomunikácií Slovenskej republiky Pavol Prokopovič.  
Predkladaný návrh nariadenia vlády nebude mať podľa predkladacej správy dopad na štátny rozpočet, rozpočet obcí a rozpočty vyšších územných celkov. Návrh nariadenia vlády nebude mať ani iný finančný ekonomický a environmentálny vplyv, ani vplyv na zamestnanosť a podnikateľské prostredie. 

   II.

Predkladaný návrh nariadenia vlády bol prerokovaný na zasadnutí Legislatívnej rady vlády Slovenskej republiky dňa 11. apríla 2006. Legislatívna rada vlády SR po prerokovaní návrhu nariadenia vlády uložila predkladateľovi zapracovať pripomienky prijaté na jej rokovaní a návrh v novom znení v prípade zapracovania všetkých pripomienok odporučila vláde schváliť. 
                                                          III.

Sekcia vládnej legislatívy Úradu vlády Slovenskej republiky konštatuje, že pripomienky Legislatívnej rady vlády SR  predkladateľ zapracoval ( 6 pripomienok). 
Sekcia vládnej legislatívy Úradu vlády Slovenskej republiky odporúča vláde Slovenskej republiky predložený návrh nariadenia vlády schváliť, avšak len za predpokladu, že budú zapracované nasledovné pripomienky:  

	Legislatívnu skratku „nádrž“ je potrebné v súlade s bodom 8 legislatívnotech-nických pokynov zaviesť v § 1.

V § 1 je zavedená legislatívna skratka „zadné ochranné zariadenie“ pričom v ďalšom texte sa táto legislatívna skratka nedodržiava (napr. § 2 písm. g) bod 3, a písm. h), ako aj v § 4 ods. 18)). Je potrebné text upraviť v súlade so zadefinovanou legislatívnou skratkou. 

V § 2 písm. a) ako aj v písm. g) sa uvádza „vzhľadom na...“, pričom v nasledujúcom texte  ( § 4 ods. 1, ods. 3 písm. b) a c), ods. 4, ods. 6 a ods. 9) sa uvádza „vzťahujúce sa na...“ Je potrebné tu zjednotiť terminológiu.

V § 4 ods. 5 je potrebné umiestniť bodkočiarku až za odkaz na poznámku pod čiarou č. 5. Táto pripomienka platí aj pre odseky 10 a 15.

V § 4 ods. 9 je potrebné text : „Udelenie typového schválenie“ nahradiť textom „Udelenie typového schválenia“.

V § 4 ods. 18 časť vety začínajúcu sa slovom „alebo...“ je potrebné preformulovať nasledovne: „alebo ak sa zmení typ zadného ochranného zariadenia, ktoré boli schválené podľa...“.

V Bratislave dňa  23. mája 2006.
Vypracoval: 	Andrej Pitoňák        

 	
								  Štefan Grman
								generálny riaditeľ
							     sekcie vládnej legislatívy